Til

#### Ardo A/S

Slipshavnsvej 2

5800 Nyborg

Tlf. +45 6531 0310

Fax +45 6331 5509

www.frigodan.dk

Søren Gade, MF, Gruppeformand Venstre – soren.gade@ft.dk

Ole Birk Olesen, MF, Transportminister – trm@trm.dk

Erling Bonnesen, MF, Ordfører, Fødevare, Landbrug samt Miljø – erling.bonnesen@ft.dk

Kristian Pihl Lorentzen, MF, transportordfører for Venstre – kristian.lorentzen@ft.dk

Magnus Heunicke, MF, Landdistrikts- og ordfører – magnus.heunicke@ft.dk

Lennart Damsbo-Andersen, MF, Udvalget for landdistrikter og øerne – lennart.damsbo-andersen@ft.dk

**Evaluering af 2016-forsøg med forhøjede vægte for bæltekøretøjer**

**Bureaukratisk fælde kan koste Ardo A/S’s eksistens i Danmark og tab af 105 arbejdspladser på Falster**

Det er med stor bekymring, at Ardo A/S via Færdselsgruppen har modtaget information om, at Vejdirektoratet er fremkommet med en lukket rapport, der konkluderer, at kørsel med de 4 ærtehøstere monteret med bælter der høster ærter for Ardo A/S, ikke er tilladt, og at Transportminister Ole Birk Olesen i brev af 20. maj 2017 (j.nr. 2016-5065) vælger at træffe en afgørelsen om forsøgsordning/dispensation for kørsel med bæltekøretøjer på basis af denne rapport, som end ikke giver mulighed for indsigelse.

Konsekvensen af denne afgørelse er for landbrug og industri uoverskuelig her 6 uger før høst!

Ardo A/S er eneste producent af danske ærter til dybfrost tilbage i Danmark. Sammen med Dybfrostærter Amba har vi altid kæmpet hård overfor Ardo Gruppen for at retfærdiggøre og opretholde produktion af dybfrosne ærter i Danmark. Ardo-Gruppen dyrker ærter i mange andre lande i EU, og har derfor i flere år været stærk tvivlende omkring produktion af ærter i Danmark.

Kørslen med de 4 kørertøjer er begrænset til ca. 2½-3 måned hvor der høstes 2.275 Ha økologiske og konventionelle ærter fordelt på 73 dyrkere rund omkring i 17 kommuner i hele region Sjælland. Samlet for hele høstperioden tilbagelægger hver af de fire ærtehøster ca. 600 km.

Trods det, at rapporten konkluderer at: ’*Med et så lavt antal køretøjer er det ikke muligt at udlede nogle generelle konklusioner omkring kørselsomfang og kørselsbehov’* så er det et faktum at Ardo A/S med sin fabrik i Orehoved på Falster stadig bidrager med en stor del til erhvervslivet, med en omsætning på 395 mio. kr. og en volumen på 35,000 ton, hvoraf ærter (konventionelle og økologiske) udgør 25%.

Danmark er i forvejen et af verdens dyreste lande at producere i - Alligevel valgte Ardo i år at satse, og dermed øge af mængende af økologiske ærter med 75 ha.

|  |  |  |
| --- | --- | --- |
| **Fakta om Ardo A/S** | **2015/2016** | **2016/2017** |
| Omsætning | 395 mio. | 405 mio.  |
| Samlet volumen | 35,000 ton | 37,000 ton |
| Heraf ærter (konventionelle+økologisk) | 9,400 ton | 10,000 ton |
| Ærter Ha. | 2.200 Ha | 2.275 Ha |
| Medarbejdere Ardo  | 105  | 105 |
| Ardo: Ekstra medarbejdere i høst | 14 på fabrik | 14 på fabrik |
| DM Contr: Ekstra medarbejdere i høst | 25 høst + 9 chauffører | 25 høst + 9 chauffører |

Vi må erkende, at det til stadighed bliver vanskeligere for os som den eneste producent af danske ærter – konventionelle og økologiske – at opretholde produktion i Danmark.

Ardo er naturligvis enige i at der skal søges en permanent løsning for kørsel med bælter, men konsekvenserne ved ikke at give tilladelse/dispensationen til de eneste fire køretøjer af sin art i Danmark her 6 uger før høst vil her-og-nu være katastrofale for dette års udbytte, for dyrkerne, Ardo, medarbejderne, leverandører, underleverandører, etc. på grund af store forsinkelser og spring.

Hvis den satsning Ardo A/S har gjort i år med at øge volumen på økologiske ærter bliver ødelagt på grund af beslutning taget fra en rapport, hvortil det ikke er muligt at indgive klage, vil det uden tvivl betyde et stop af 80 år med produktion af ærter i Danmark.

**80 års produktion af danske ærter – Verdens bedste ærter - er i fare**

Danske ærter har altid været af usædvanlig høj kvalitet sammenlignet med ærter dyrket i andre lande.

Produktionen af ærter sker helt igennem på markedsvilkår og uden nogen form for landbrugsstøtte.

Ardo Gruppen har altid arbejdet med respekt for naturen, og på at skabe en balance mellem udnyttelse og beskyttelse af jordens ressourcer, hvilket bl.a. fremgår af vores CRS samt prisvindende og internationalt anerkendte MIMOSA-projekt. Erfaringer fra landbruget generelt og de andre Ardo-fabrikker der også dyrker ærter, viser at monteringen af bælter på høsterne reducerede skader på planter og jord i forbindelse med høst. Markerne bliver belastet mindst muligt og dyrkerne kan på den måde få optimal udnyttelse af resthalmen fra ærterne, som bl.a. kan bruges som naturligt kvælstof.

I sæson 2011 oplevede vi en usædvanlig våd sæsonen, hvor vi, grundet konstant fastkørsel, våde og ødelagte marker var nød til at springe 11% af arealet, hvilket igen medførte store økonomiske tab. Efter denne katastrofehøst blev 3 høstere derfor monteret bælterne til ærtehøsten 2012 – det tal er nu oppe på 4 høstere – seneste blev monteret på ny høster i 2016.

**Katastrofale følger for produktion af danske ærter**

Den lukkede rapport fra Vejdirektoratet er baseret på en evaluering af forsøgsordning for bæltekøretøjer gennemført i 5. juni 2016 til 31. december 2016. Forsøget omfattede også et krav om montering af GPS-udstyr i de pågældende køretøjer, så der kunne opnås bedre viden om kørselsomfang og kørselsmønstre med bæltekøretøjer – MEN af rapporten fremgår det ligeledes, at den del af forsøgsordningen der omhandler de 4 ærtehøstere, kun er baseret på en periode på 14-16 dage i august 2016.

Ydermere konkluderer rapporten at:

***Resultater***

*I modsætning til forsøgsordningen i 2015 blev forsøgsordningen i 2016 anvendt af erhvervet. En række landmænd og maskinstationer henvendte sig ved forsøgets opstart med ønske om at deltage. De fleste kunne dog leve op til de senere års dispensationspraksis for kørsel på statsvejnettet. Derfor er det kun fire ærtehøstere og én mejetærsker, der har fået monteret en GPS-enhed.*

*Det har efterfølgende vist sig, at mejetærskeren også lever op til de senere års dispensationspraksis, hvorfor det reelle antal deltagere i bæltekøretøjsforsøget således har været fire, som alle kom fra samme maskinstation.*

*Med et så lavt antal køretøjer er det ikke muligt at udlede nogle generelle konklusioner omkring kørselsomfang og kørselsbehov for tunge bæltekøretøjer. Nedenstående observationer gælder derfor kun de fire ærtehøstere, som har deltaget i forsøgsordningen.*

Det er helt korrekt at der kun findes fire ærtehøstere til høst af ærter – Ardo A/S er eneste producent af danske ærter til dybfrost tilbage i Danmark.

**Katastrofale følger for produktion af danske ærter**

På basis af konklusionen: ”*Med et så lavt antal køretøjer er det ikke muligt at udlede nogle generelle konklusioner omkring kørselsomfang og kørselsbehov*”, vælger ministeriet hverken at tillade; en forlængelse af forsøgsordningen eller give dispensation som de øvrige maskiner indtil endelig afklaring foreligger.

Vi kan kun derfor endnu engang henstille til at de fire omtalte ærtehøster for denne sæson får tilladelse til at køre på vejene – enten under forsøgsordningen eller ved dispensation – indtil Ministeriet har haft mulighed for kritisk at granske Vejdirektoratets rapport, verificere de tekniske beregninger Færdselsgruppen er fremkommet med samt sammenligne med eksisterende rapporter og glædende regler i det øvrige EU, og på baggrund heraf fremkomme med lovgivning.

Med venlig hilsen

**Ardo A/S**

*pp. Anne-Mette Thomsen, sekretær*

Stephen Waugh

*Adm. direktør*